Patinatoarea Kamila Valieva ar putea primi doar o sancţiune, dacă recunoaşte că s-a dopat.
Cazul de dopaj al tinerei patinatoare ruse, Kamila Valieva, suscită interesul mediilor sportive şi jurnalistice din întreaga lume. Un avocat sportiv american, specializat în cazuri de dopaj spune că, pentru că e minoră, ea ar putea scăpa doar cu o sancţiune, dar numai dacă recunoaşte greşeala făcută. Proba feminină individuală de patinaj artistic începe marţi şi ar trebui să o aibă la start şi pe Valieva.
Patinatoarea Kamila Valieva ar putea primi doar o sancţiune, dacă recunoaşte că s-a dopat, potrivit unui avocat sportiv american, specializat în cazuri de dopaj. Situația acesteia suscită interesul mediilor sportive și jurnalistice din întreaga lume.Între timp, atenţia organismelor internaţionale responsabile analizează şirul evenimentelor şi caută să soluţioneze problema cât mai repede posibil. Au trecut mai mult de şase săptămâni între momentul în care a fost prelevată proba adolescentei patinatoare artistice ruse, Kamila Valieva şi ziua în care a aflat, la Jocurile Olimpice de la Beijing, că a fost depistată pozitiv cu o substanţă interzisă la campionatele sale naţionale.Comitetul Olimpic Rus (ROC) a pus, imediat, sub semnul întrebării această întârziere, întrebându-se ce s-ar fi putut întâmpla în acest interval de timp, după ce Agenţia rusă antidoping (RUSADA) a ridicat suspendarea provizorie a adolescentei de 15 ani, permiţându-i acesteia să se antreneze şi să concureze în continuare.Deşi o întârziere de şase săptămâni este neobişnuită, ar putea exista factori atenuanţi, relatează o investigaţie Reuters.Furnizarea rezultatelor testelor antidoping durează între 24 şi 72 de ore, în funcţie de tipul de test, dar procesul din timpul Jocurilor Olimpice este accelerat, având în vedere nevoia urgentă de rezultate rapide, în condiţiile în care mulţi sportivi concurează în mai multe probe.Cu toate acestea, întârzierile pot varia în afara Jocurilor Olimpice, a declarat Jean-Pierre Verdy, fostul director de testare la Agenţia Franceză Antidoping (AFLD), care a ajutat la depistarea mai multor nume de top din Turul Franţei."Între timpul de livrare a unui eşantion, la care se adaugă timpul de analiză şi timpul de reanaliză pentru a confirma prezenţa unei anumite substanţe, şi faptul că trebuie să trimiţi analizele la mai multe laboratoare pentru a obţine o confirmare externă – iar unele laboratoare nu au acest tip de experienţă – întârzierile pot fi mari", a declarat el pentru Reuters."Aşa că, dacă nu este vorba de o substanţă care este vizată în mod obişnuit, un laborator nu obţine niciodată un rezultat fără opinia unora dintre colegii săi."Şeful ROC, Stanislav Pozdnyakov, a declarat că decalajul lung dintre testul de dopaj din 25 decembrie şi anunţul din 8 februarie pare suspect şi că are "întrebări serioase cu privire la proces".Rezultatul lui Valieva a fost raportat de un laborator acreditat de WADA din Stockholm abia marţi, potrivit Agenţiei Internaţionale de Testare (ITA), la o zi după ce Valieva şi colegii săi patinatori din Rusia au câştigat proba olimpică pe echipe."Potrivit informaţiilor trimise de laborator către RUSADA, întârzierea analizelor şi a raportării de către laborator a fost cauzată de un alt val de cazuri de COVID-19, de o creştere a îmbolnăvirilor în rândul personalului de laborator şi de regulile de carantină", a precizat RUSADA."Din păcate, nu voi face niciun comentariu cu privire la acest caz", a declarat pentru Reuters, Anton Pohanka, directorul laboratorului de control doping din Stockholm, de la Spitalul Universitar Karolinska, singurul laborator acreditat de WADA din Suedia.WADA recomandă ca, în cazul în care o agenţie naţională antidoping nu este notificată cu privire la rezultatul unui test în termen de 10 zile lucrătoare, să ceară o actualizare de informare la laborator pentru a afla care este stadiul rezultatelor "în aşteptare".Nu se ştie dacă RUSADA a făcut un astfel de apel. RUSADA nu a fost disponibilă pentru comentarii atunci când a fost contactată de Reuters, e drept, în afara orelor de lucru în Rusia.Valieva urmează să îşi afle soarta înainte de următoarea sa probăProba feminină individuală de patinaj artistic începe marţi şi ar trebui să o aibă la start şi pe Valieva.Comitetul Internaţional Olimpic (CIO) şi Agenţia Mondială Antidoping (WADA) au făcut apel la ridicarea suspendării provizorii de către RUSADA.Există motive de speranţă pentru tânăra de 15 ani.Dacă Valieva şi echipa sa recunosc greşeala, sancţiunea pentru un minor protejat ar putea fi redusă la un avertisment, în loc de o interdicţie, ceea ce i-ar putea permite să continue să concureze la Jocurile Olimpice, a declarat un expert."Ea ar putea primi doar un avertisment ca sancţiune, deoarece este minoră, chiar şi pentru o substanţă care în mod normal atrage o interdicţie obligatorie de patru ani, deoarece este protejată", a declarat pentru Reuters, Paul Greene, un avocat sportiv, cu sediul în SUA, care a reprezentat sportivi în proceduri antidoping, fondator al Global Sports Advocates."Aşa că este pe deplin permis ca ea să primească o sancţiune mai mică pentru că este minoră. Dacă va primi un avertisment ca sancţiune, ea va deveni imediat eligibilă pentru a concura. Pentru a i se acorda un avertisment ar trebui să recunoască faptul că ea a comis o încălcare, ceea ce s-ar putea ca anturajul ei să nu fie dispus să recunoască.".